Diari Oficial de la Generalitat Valenciana


Sumari del DOGV 7100, del 30-08-2013 (2013/8545)

RESOLUCIÓ de 29 d'agost de 2013, del director territorial de Sanitat de València, per la qual s'aplica l'índex corrector del marge de dispensació de les oficines de farmàcia regulat en l'article 2.8 del Reial Decret 823/2008, corresponent a l'any 2012.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7100

Data del DOGV
:   30-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8545


Data del document
:   29-08-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 29 d'agost de 2013, del director territorial de Sanitat de València, per la qual s'aplica l'índex corrector del marge de dispensació de les oficines de farmàcia regulat en l'article 2.8 del Reial Decret 823/2008, corresponent a l'any 2012. [2013/8545]  
Antecedents de fet  
Primer. L'article 3 del Reial Decret Llei 9/2011, de 19 d'agost, de mesures per a la millora de la qualitat i cohesió del Sistema Nacional de Salut, de contribució a la consolidació fiscal i d'elevació de l'import màxim dels avals de l'Estat per a 2011, va modificar el Reial Decret 823/2008, de 16 de maig, en què s'establien els marges, deduccions i descomptes corresponents a la distribució i dispensació de medicaments d'ús humà, i va modular, en favor de les farmàcies del medi rural amb menor volum de vendes, el seu marge de dispensació per mitjà de l'aplicació d'un índex corrector que s'establix en l'article 2.8 del reial decret esmentat.  
Segon. El Reial Decret Llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions, va modificar l'apartat 8 de l'article 2 del Reial Decret 823/2008 mencionat. El Reial Decret Llei 19/2012, de 25 de maig, de mesures urgents de liberalització del comerç i de determinats servicis, establix en la disposició final quarta la modificació de l'article 5 del Reial Decret Llei 16/2012, de 20 d'abril, a fi de modificar novament l'apartat 8 de l'article 2 del Reial Decret 823/2008, de 16 de maig.   
L'apartat 8 de l'article 2 esmentat establix la forma de càlcul de l'índex corrector dels marges de les oficines de farmàcia en funció del volum de facturació i els criteris que han de complir les oficines de farmàcia per a optar a esta millora del marge. També disposa que la decisió sobre el compliment dels requisits exigits i la resolució de les incidències correspondrà a les administracions sanitàries competents en matèria d'ordenació farmacèutica, que establiran el procediment per a aplicar-los.  
  
Tercer. L'objectiu d'aplicar un índex corrector dels marges de les oficines de farmàcia és garantir l'accessibilitat, la qualitat en el servici i l'atenció farmacèutica adequada als usuaris del Sistema Nacional de Salut, a través d'una mesura de suport a la viabilitat de les oficines de farmàcia que garantisca la continuïtat dels servicis assistencials.  
  
El Decret Llei 2/2013, d'1 de març, d'actuacions urgents de gestió i eficiència en prestació farmacèutica i ortoprotètica, regula en l'article 14 els requisits i procediments per a la sostenibilitat de les oficines de farmàcia per a afavorir l'atenció farmacèutica a la població. Este article establix els requisits exigits i determina que, mitjançant una resolució, l'Agència Valenciana establirà el procediment per a aplicar-los.  
  
  
Fonaments de dret  
1. Els farmacèutics titulars d'oficina de farmàcia interessats i que complisquen els requisits de l'article 14 del Decret Llei 2/2013, d'1 de març, d'actuacions urgents en gestió i eficiència en prestació farmacèutica i ortoprotètica, presentaran anualment abans de l'1 d'abril de cada any natural la sol·licitud a través del model que figura en l'annex, en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dirigit a la direcció territorial de Sanitat on estiga ubicada l'oficina de farmàcia.  
  
A l'efecte de regularitzar els drets corresponents als anys 2012 i 2013, les sol·licituds hauran de presentar-se abans de l'1 de setembre de 2013.   
2. Els requisits bàsics que hauran de complir les oficines de farmàcia perquè se'ls aplique l'índex corrector, garantisquen l'accessibilitat i qualitat en el servici i l'atenció farmacèutica adequada als usuaris del Sistema Nacional de Salut són:   
a) Estar exemptes de l'escala de deduccions arreplegada en l'article 2.5 del Reial Decret 823/2008.  
b) Que les seues vendes anuals totals en termes de preu de venda al públic, incrementat amb l'impost sobre el valor afegit (IVA), no superen els 200.000 euros en l'exercici econòmic corresponent a l'any natural anterior, incloent-hi la venda a particulars.  
  
c) Que no hagen sigut objecte de sanció administrativa o inhabilitació professional durant l'any natural anterior ni en la data d'aprovació de la resolució que determine l'aplicació de l'índex corrector. També, en el cas que el titular de l'oficina de farmàcia es trobe inclòs en un procediment sancionador en el moment que presente la sol·licitud, quedarà en suspens la sol·licitud d'aplicació d'índex corrector fins que no s'aprove la resolució que pose fi al procediment sancionador. Si la resolució aprova la imposició d'una sanció, quan la sanció esdevinga ferma s'acordarà la denegació de l'aplicació de l'índex corrector. En el cas que la resolució no impose cap sanció es reprendrà el procediment per a l'aplicació de l'índex corrector d'acord amb la sol·licitud formulada pel titular de l'oficina de farmàcia.  
  
d) Que participen efectivament en els programes d'atenció farmacèutica actuals que siguen aplicables en el seu nucli de població, o en activitats destinades a la utilització racional dels medicaments. Complixen este requisit les oficines de farmàcia que ja realitzen algun d'estos programes o que assumisquen el compromís de participar en uns altres de nous que establisca l'Agència Valenciana de Salut.  
3. La sol·licitud haurà d'anar acompanyada de la documentació següent:  
a) El document justificatiu de les vendes anuals totals de l'exercici econòmic corresponent a l'any natural anterior de l'oficina de farmàcia. Per a l'acreditació de les vendes anuals totals s'aportarà informació fiscal, per mitjà del document 130 de pagament fraccionat a compte, en què consten les vendes totals en termes de preu de venda al públic incrementat amb l'impost sobre el valor afegit (IVA), corresponents a l'any natural anterior. En el cas que el farmacèutic titular de l'oficina de farmàcia duga a terme més d'una activitat econòmica subjecta a pagament fraccionat a compte de l'impost sobre la renda de les persones físiques, haurà de desglossar i justificar les quanties corresponents a cada una de les activitats  
b) La declaració responsable, corresponent a l'annex II, de tots els requisits establits. L'acreditació de no haver sigut objecte de sanció administrativa o inhabilitació professional ni d'estar excloses de la seua concertació es realitzarà per mitjà de declaració responsable del titular de l'oficina de farmàcia, de conformitat amb l'article 71.bis de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 25/2009, de 22 de desembre.  
c) El document justificatiu de participació en programes d'atenció farmacèutica o, si és el cas, del compromís de participar en els que establisca l'Agència Valenciana de Salut.  
Per tot el que s'ha exposat, resolc  
De conformitat amb la legislació anteriorment indicada, la Direcció Territorial de València considera el següent:  
Estimar l'aplicació de l'índex corrector corresponent a l'any 2012 de:  
  
Oficina de farmàcia Localitat  
46/0051 València  
46/0171 València  
46/0656 València  
46/0992 Benimuslem  
46/1019 Salem  
46/1035 Castielfabib  
46/1042 Alfauir  
46/1066 Terrateig  
46/1072 La Yesa  
46/1096 Benisuera  
46/1125 Vallés  
46/1130 Casas Altas  
46/1169 València  
46/1171 Carrícola  
  
De conformitat amb la Resolució del conseller de Sanitat de 27 de juny de 2013, en què s'establixen els requisits i el procediment per a l'aplicació de l'índex corrector del marge de dispensació de les oficines de farmàcia que es regula en l'article 2.8 del Reial Decret 823/2008.  
  
Contra esta resolució, que no posa fi a la via administrativa, es podrà interposar un recurs d'alçada d'acord amb l'article 116.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà que es notifique.  
  
  
València, 29 d'agost de 2013.- El director territorial de Sanitat de València: Agapito Núñez Tortajada.